《春日载酒同诸子过友人赏牡丹四首 其一》
明代·何吾驺

国色新倾姊妹行，全欺残雪寿阳妆。石家绛蜡犹堪剪，卜夜千杯醉不妨。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。